दक्षिण कोरिया की मोबाइल निर्माता कंपनी Samsung 2019 में अपना आगामी फ्लैगशिप स्मार्टफोन Galaxy S10 को लॉन्च करेगी। सैमसंग गैलेक्सी एस10 के आधिकारिक लॉन्च में अभी समय शेष है लेकिन इससे पहले लीक रिपोर्ट सामने आने लगी हैं। कुछ समय पहले सामने आई रिपोर्ट में कहा गया था कि Samsung Galaxy S10 तीन अलग वेरिएंट में लॉन्च हो सकता है। जर्मन साइट AllAboutSamsung से सामने आई लेटेस्ट जानकारी के मुताबिक, गैलेक्सी एस10 का डिस्प्ले 93.4 प्रतिशत स्क्रीन-टू-बॉडी रेशियो के साथ आ सकता है। फोन में जान फूंकने के लिए Galaxy S10 या Galaxy S10+ में 4,000एमएएच की बैटरी हो सकती है।